Tallinn asendas volikogu liikmeid
1.jaanuaril jõustunud seadusemuudatuste põhjal, mille kohaselt otsustavad volikogu liikmete asendamise küsimusi valla ja linna valimiskomisjonid, otsustas Tallinna valimiskomisjon eesotsas linnasekretär Toomas Sepaga taastada Leonid Mihhailovi ja Siim-Valmar Kiisleri volitused linnavolikogu liikmena ja lõpetada linnavolikogu liikmete Svetlana Melehhova ja Epp Alatalu volitused.
Samuti otsustas valimiskomisjon peatada linnavolikogu liikme Erik Siiguri volitused seoses tema nimetamisega Tallinna Kesklinna vanemaks ja lugeda linnavolikogu liikmeks Janar Vilde. Komisjoni otsus jõustus vastuvõtmisest.